અનેક ધર્મો મૃત્યું ઉપર જુદાજુદા વિચારો રજુ કરે છે. કોઈ પુનર્જન્મનું વચન આપે છે તો કોઈ સ્વર્ગ દેખાડે છે તો કોઈ મોક્ષ. જો કે તે બધી પરિકલ્પનાઓ માત્ર છે. તેમાં કહેલાં ફળો માણસને પોતાનાં જીવનકાળ દરમ્યાન સાચા અને સારા કર્મો કરવા માટે પ્રેરણા આપી શકે, પાછળ છૂટી ગયેલાં લોકોને આશ્વાસન આપી શકે, આ બધા વચનો કોઈ પ્રમાણ વગરનાં દાવાઓ માત્ર છે. એનાંથી વિશેષ બીજું કશું નહિ. મૃત્યું અને શોકના આજનાં વિષયમાં હું ભગવદ્દગીતામાંથી, બાઈબલમાંથી, કે બૌદ્ધ ગ્રંથોમાં કહેલી વાતો કરી શકું પણ હું તમને આશ્વાસન આપવા નથી માંગતો. મારો હેતુ તમને કોઈ વિચારસરણી કહેવાનો નથી. મારે તો મારા ખુદના વિચારો તમારી સાથે વહેચવા છે.